b"\n_START_ARTICLE_\nJoan Huguet i Rotger\n_START_SECTION_\nTraject\xc3\xb2ria pol\xc3\xadtica\n_START_PARAGRAPH_\nLlicenciat en dret per la Universitat de les Illes Balears i en psicologia per la Universitat Complutense de Madrid. Militant d'Alianza Popular primer i del Partido Popular despr\xc3\xa9s, ha estat elegit diputat a les eleccions al Parlament de les Illes Balears de 1983, 1987, 1991, 1995, 1999,2003 i 2007._NEWLINE_Ha estat Conseller del Consell Insular de Mallorca (1983-1991), president del Consell Insular de Menorca (1991-1995), vicepresident del Govern Balear (1983-1991) i president del Parlament Balear (1995 - 1999)_NEWLINE_Tamb\xc3\xa9 ha estat senador designat pel Parlament de les Illes Balears de 2008 a 2011, i ha ocupat els c\xc3\xa0rrecs de vicepresident i portaveu de la Comissi\xc3\xb3 Constitucional del Senat. Tamb\xc3\xa9 ha estat vicepresident d'INSULA (Organitzaci\xc3\xb3 per al Desenvolupament Sostenible de les Illes), dependent de la UNESCO._NEWLINE_Els seus enfrontaments amb Jos\xc3\xa9 Ram\xc3\xb3n Bauz\xc3\xa0 D\xc3\xadaz van provocar que no figur\xc3\xa9s a les llistes com a candidat a les eleccions al Parlament de les Illes Balears de 2011 i que fos apartat de la direcci\xc3\xb3 del Partit en 2012."